Saya mau tau Sejarah dari TV3. Jelaskan dalam bahasa melayu

Sistem Televisyen Malaysia Berhad (STMB) atau TV3 telah diperbadankan pada 1983 sebagai televisyen perdagangan pertama di Malaysia. Ia merupakan sebahagian daripada kumpulan syarikat Media Prima. TV3 memulakan penyiarannya di Lembah Klang, (sekitar Kuala Lumpur, bandar raya terbesar di Malaysia) ujian transmisi siaran percubaan pada 1 April 1984 bertepatan dengan tarikh hijriah 29 Rejab 1404H dengan secara rasmi pada 1 Jun 1984 bertepatan dengan tarikh hijriah 1 Ramadhan 1404H.

Tidak lama kemudian liputannya meningkat ke seluruh negara, dan pada hari ini ia boleh diterima di negara jiran, sama ada sebagai satu saluran daratan atau melalui satelit. Di Singapura, saluran ini menimbulkan kontroversi kerana menyiarkan rancangan-rancangan dalam bahasa Kantonis, antara dialek-dialek Cina yang diharamkan pihak berkuasa media Singapura sebagai langkah memupuk penggunaan bahasa Mandarin di kalangan rakyatnya. Kerajaan Singapura mencegah akhbar tempatan dan majalah-majalah daripada membawa susunan rancangan untuk saluran ini, walaupun ada bagi saluran televisyen Malaysia yang lain.

Pada Julai 1984, TV3 membuat liputan langsung Sukan Olimpik Los Angeles, Amerika Syarikat saluran pertama dalam negara. Lonjakan dalam populariti mendorong kepada penyenaraiannya di Papan Utama dari Bursa Saham Kuala Lumpur pada April 1988.

Pada 1 Jun 1995, TV3 telah berpindah secara rasmi dari Jalan Liku Bangsar di Lembah Pantai, Kuala Lumpur hingga ke Sri Pentas, Bandar Utama di Petaling Jaya, Selangor sempena ulang tahun TV3 yang ke-11.

Pada 22 Oktober 1996, TV3 beroperasi di bangunan baharu dikenali sebagai Sri Pentas, bangunan baharu ini telah dirasmikan oleh Perdana Menteri Malaysia ke-4 Mahathir bin Mohamad pada 9 Jamadil Akhir 1417 Hijri.

TV3 juga merupakan stesen perdagangan pertama di Ghana dengan menubuhkan TV3 Network Ltd.